cyanic-selkie/wikianc huggingface dataset:
พระเจ้าเกา
พระเจ้าเกา เป็นกษัตริย์จีนรัชกาลที่ 15 แห่งราชวงศ์เซี่ย เป็นพระราชโอรสของพระเจ้าขงเจี่ย ทรงครองราชย์ระหว่าง 1758 ปีก่อนคริสตกาล - 	1747 ปีก่อนคริสตกาล รวมปีรัชกาลได้ 11 ปี  ต่อมาในปี 1747 ปีก่อนคริสตกาล พระองค์สวรรคต พระราชโอรสของพระองค์ พระเจ้าฟาขึ้นสืบราชวงศ์
มัสยิดซิวเลย์มานีเย
มัสยิดซิวเลย์มานีเย (Süleymaniye Camii, Süleymaniye Mosque) เป็นมัสยิดหลวงของออตโตมันที่ตั้งอยู่ในอิสตันบูลในตุรกี เป็นมัสยิดที่ใหญ่เป็นที่สองของอิสตันบูลและเป็นสิ่งก่อสร้างที่เป็นที่รู้จักกันดีที่สุดของเมืองสิ่งก่อสร้างหนึ่ง
มัสยิดซิวเลย์มานีเยสร้างตามพระบรมราชโองการของสุลต่านสุลัยมานแห่งจักรวรรดิออตโตมัน โดยมีมิมาร์ ซินานเป็นสถาปนิก เป็นสถาปัตยกรรมแบบอิสลาม ที่เริ่มก่อสร้างในปี ค.ศ. 1550 และสร้างเสร็จในปี ค.ศ. 1557
ซินานมีความเห็นว่าการออกแบบของมัสยิดเป็นสถาปัตยกรรมที่เป็นการถ่วงดุลยภาพกับของอะยาโซเฟียของไบแซนไทน์ที่มาเปลี่ยนเป็นมัสยิดในรัชสมัยของสุลต่านเมเหม็ดที่ 2 และเป็นลักษณะการก่อสร้างที่ใช้เป็นแบบอย่างในการก่อสร้างมัสยิดหลายแห่งในเมืองอิสตันบูลต่อมา ลักษณะสถาปัตยกรรมของซินานเป็นสถาปัตยกรรมที่มีความสมดุล และอาบด้วยแสงที่เป็นการตีความหมายที่มาจากรากฐานของสถาปัตยกรรมออตโตมันก่อนหน้านั้น และรวมทั้งอะยาโซเฟียเอง นักเขียนบางคนเสนอว่าอาจจะเป็นได้ว่าการติดต่อระหว่างอิตาลีและอิสตันบูลอาจจะมีส่วนในการมีอิทธิพลต่อความคิดของซินานในการสร้างความสมดุลของสิ่งก่อสร้างและการสร้างทรงที่มีเหตุผล (rational forms)
การออกแบบมัสยิดซิวเลย์มานีเยอาจจะเป็นการแสดงออกของสุลต่านสุลัยมานในการเป็นโซโลมอนองค์ที่สอง การก่อสร้างมัสยิดซิวเลย์มานีเยพาดพิงไปถึงโดมทองแห่งเยรุซาเล็มที่สร้างบนวัดโซโลมอนอะยาโซเฟียเสร็จว่าทรงมีความสามารถเกินกว่าโซโลมอน มัสยิดซิวเลย์มานีเยมีความเด่นสง่าที่แสดงความสำคัญของสุลต่านสุลัยมานในประวัติศาสตร์แต่มีขนาดเล็กกว่าอะยาโซเฟีย
ลีกภูมิภาค ดิวิชัน 2 ฤดูกาล 2558
ลีกภูมิภาค ดิวิชั่น 2 หรือที่รู้จักในชื่อ เอไอเอส ลีกภูมิภาค ดิวิชั่น 2 ประจำฤดูกาล 2558 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 6 ลีกตามภูมิภาค โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับที่ 1-4 จะได้เลื่อนชั้นไปสู่ ไทยลีกดิวิชั่น 1 เริ่มจับสลากแบ่งสายแบ่งกลุ่มแยกโซนอย่างชัดเจนในวันที่ 21 มกราคม 2558 และเริ่มต้นเปิดฤดูกาล 2558 ตั้งแต่วันเสาร์ที่ 14 กุมภาพันธ์ พ.ศ. 2558 เป็นต้นไป
ฤดูกาล 2558 มีสโมสรเข้าร่วมแข่งขัน 83 ทีม แบ่งเป็น 6 กลุ่ม ได้แก่
ตารางคะแนน
แก้ไขล่าสุด วันเสาร์ที่ 26 กันยายน พ.ศ. 2558
กลุ่มภาคใต้ (10 ทีม)
(เริ่มแข่งขันวันที่ 7 มีนาคม 2558, พักการแข่งขันเฉพาะช่วงเดือนกรกฎาคม)
ลีกภูมิภาค ดิวิชั่น 2 รอบ แชมเปี้ยนส์ ลีก
พิธีการจับสลากแบ่งสายฟุตบอลเอไอเอส ลีกภูมิภาค ดิวิชั่น 2 ฤดูกาล 2558 รอบแชมเปี้ยนส์ ลีก มีขึ้นในวันจันทร์ที่ 5 ตุลาคม พ.ศ. 2558 ตั้งแต่เวลา 18.00 - 20.00 น. ณ ห้องแกรนด์บอลรูม 1-2 โรงแรมพูลแมน ราชาออคิด จังหวัดขอนแก่น ถ่ายทอดสดทางช่อง สยามสปอร์ต ฟุตบอล ทรู วิชั่นส์ 694
ทีมที่ผ่านเข้ารอบแชมเปี้ยนส์ ลีก
โดยมีการมอบรางวัลแชมป์และรองแชมป์ในแต่ละภาค ทีมชนะเลิศของแต่ละโซนจะได้รับถ้วยรางวัลเกียรติยศพร้อมเงินรางวัล 1 ล้านบาท ขณะที่ทีมรองชนะเลิศของแต่ละโซนรับโล่เกียรติยศพร้อมเงินรางวัล 5 แสนบาท
สโมสร กลุ่ม A
ดูเพิ่มเติม ลีกภูมิภาค ดิวิชั่น 2 ฤดูกาล 2558 รอบ แชมเปี้ยนส์ ลีก กลุ่ม A
ตารางคะแนน กลุ่ม A
แก้ไขล่าสุด วันอาทิตย์ที่ 13 ธันวาคม พ.ศ. 2558
สโมสร กลุ่ม B
ดูเพิ่มเติม ลีกภูมิภาค ดิวิชั่น 2 ฤดูกาล 2558 รอบ แชมเปี้ยนส์ ลีก กลุ่ม B
รอบชิงชนะเลิศ
รวมผลสองนัด อุบล ยูเอ็มที ยูไนเต็ด ชนะ 9 – 0.
มหาวิทยาลัยจอนส์ ฮอปคินส์
มหาวิทยาลัยจอนส์ ฮอปคินส์ (Johns Hopkins University ตัวย่อ JHU) หรือเรียกอย่างย่อว่า ฮอปคินส์ เป็นมหาวิทยาลัยเอกชนในสหรัฐอเมริกา ริเริ่มก่อตั้งโดยประธานาธิบดี เดวิด คอยต์ กิลแมน ตั้งอยู่ที่เมืองบัลติมอร์ รัฐแมริแลนด์ ก่อตั้งเมื่อปี พ.ศ. 2419 (ค.ศ. 1876) โดยมีการเปิดการเรียนการสอบในหลายระดับ มีนักศึกษาระดับปริญญาตรีประมาณ 4,500 คน และในระดับสูงกว่าระดับปริญญาตรี 15,000 คน
จอนส์ ฮอปคินส์เป็นมหาวิทยาลัยแห่งแรกในสหรัฐอเมริกาที่ใช้รูปแบบการจัดการศึกษาแบบมหาวิทยาลัยในเยอรมนี และเป็นมหาวิทยาลัยแห่งแรกในสหรัฐอเมริกาที่จัดการเรียนการสอนโดยใช้การสัมมนาแทนการสอนโดยการบรรยายเพียงอย่างเดียว รวมทั้งเป็นมหาวิทยาลัยอเมริกันแห่งแรกที่จัดให้มีวิชาเอก (major) แทนหลักสูตรศิลปศาสตร์ทั่วไป ดังนั้นจอนส์ ฮอปคินส์จึงเป็นต้นแบบของมหาวิทยาลัยวิจัยขนาดใหญ่ในสหรัฐอเมริกา และเป็นหนึ่งใน 14 สมาชิกก่อตั้งสมาคมมหาวิทยาลัยอเมริกัน หรือ Association of American Universities
จากสถิติของกองทุนวิทยาศาสตร์แห่งชาติ (National Science Foundation) ของสหรัฐอเมริกา จอนส์ ฮอปคินส์เป็นมหาวิทยาลัยที่ครองอันดับ 1 ในด้านการใช้งบประมาณการวิจัยและพัฒนาในสาขาวิทยาศาสตร์ การแพทย์ และวิศวกรรมศาสตร์ เป็นเวลา 30 ปีต่อเนื่องกัน และเป็นสถาบันที่ได้รับการอ้างอิงมากที่สุดแห่งหนึ่งของโลก
จอห์น ฮอปคินส์ มีชื่อเสียงในด้านการแพทย์ สาธารณสุข และ การพยาบาล โดยได้รับการจัดอันดับจากยูเอสนิวส์ในอันดับต้นของประเทศหลายครั้ง นอกจากนั้นจอนส์ ฮอปคินส์ยังมีสถาบันชั้นนำระดับโลกในสาขาอื่น อาทิ สถาบันด้านการดนตรีพีบอดี (Peabody Institute) และด้านการระหว่างประเทศ (The Paul H. Nitze School of Advanced International Studies หรือ SAIS)
จนถึงพ.ศ. 2552 มีบุคคลที่เกี่ยวข้องกับมหาวิทยาลัยจอนส์ ฮอปคินส์จำนวน 33 คนที่ได้รับรางวัลโนเบล
การเสด็จฯ เยือนของพระราชวงศ์
เมื่อวันที่ 25 พฤษภาคม พ.ศ. 2538 สมเด็จพระนางเจ้าสิริกิติ์ พระบรมราชินีนาถ เสด็จฯ ไปยังมหาวิทยาลัยจอนส์ ฮอปคินส์ เมืองบัลติมอร์เพื่อทรงรับการทูลเกล้าฯ ถวายปริญญาดุษฎีบัณฑิตกิตติมศักดิ์ด้านมนุษยธรรม (Honorary Doctorate of Human Letters) ในฐานะที่พระองค์ทรงอุทิศพระวรกายปฏิบัติพระราชกรณียกิจต่างๆ ด้วยความวิริยะอุตสาหะเพื่อปวงชนชาวไทย
เมื่อวันที่ 5-9 กุมภาพันธ์ พ.ศ. 2541 สมเด็จพระเทพรัตนราชสุดา สยามบรมราชกุมารี เสด็จฯ เยือนมหาวิทยาลัยจอนส์ ฮอปคินส์ที่เมืองบัลติมอร์ และ School of Advanced International Studies (SAIS) ในกรุงวอชิงตัน ดี.ซี. เพื่อทรงเข้าร่วมการอภิปรายเกี่ยวกับนโยบายต่างประเทศสหรัฐอเมริกาต่อเอเชียตะวันออกเฉียงใต้กับคณาจารย์ของ SAIS นอกจากนั้นยังได้พระราชทานพระราชวโรกาสให้ ดร. ซบิกนิเยฟ เบรอซินสกี นักวิชาการอาวุโสของ SAIS และอธิการบดีมหาวิทยาลัยจอนส์ ฮอปคินส์เป็นเจ้าภาพถวายพระกระยาหารค่ำในสองโอกาสด้วย นอกจากนั้น ในเดือนเมษายน พ.ศ. 2542 สมเด็จพระเทพรัตนราชสุดา สยามบรมราชกุมารีเสด็จฯ ไปทรงบรรยายเกี่ยวกับความสัมพันธ์ไทย-จีนที่ Hopkins-Nanjing Center เมืองหนานจิง สาธารณรัฐประชาชนจีน
เมื่อเดือนตุลาคม พ.ศ. 2542 สมเด็จพระเทพรัตนราชสุดาฯ สยามบรมราชกุมารี เสด็จไปยังราชอาณาจักรเนปาล (ในขณะนั้น) เพื่อทรงเยี่ยมชมโครงการวิจัยโภชนาการที่จังหวัดเทราย และเมื่อวันที่ 15-19 กุมภาพันธ์ พ.ศ. 2553เสด็จฯ เยือนสาธารณรัฐประชาชนบังกลาเทศเพื่อทรงเยี่ยมชมโครงการวิจัยด้านสุขภาพแม่และเด็ก ตามคำกราบบังคมทูลเชิญของคณบดีวิทยาลัยสาธารณสุขศาสตร์บลูมเบิร์กแห่งมหาวิทยาลัยจอนส์ ฮอปคินส์
เมื่อวันที่ 26 พฤษภาคม พ.ศ. 2548 สมเด็จพระเทพรัตนราชสุดาฯ สยามบรมราชกุมารี เสด็จฯ ไปยังมหาวิทยาลัยจอนส์ ฮอปคินส์ เพื่อทรงรับการทูลเกล้าฯ ถวายปริญญษดุษฎีบัณฑิตกิตติมศักดิ์ จากนั้นเสด็จฯ ไปยังวิทยาลัยสาธารณสุขศาสตร์เพื่อทรงรับฟังการบรรยายสรุปจากนักวิชาการและทอดพระเนตรบริเวณวิทยาลัย
เกิลส์ (อีพี)
เกิลส์ (Girls) เป็นอีพีที่สองโดยเกิร์ลกรุปชาวเกาหลีใต้เอสปา อีพีวางจำหน่ายโดยเอสเอ็มเอนเตอร์เทนเมนต์ และ วอร์เนอร์เรเคิดส์ เมื่อวันที่ 8 กรกฎาคม ค.ศ. 2022 ประกอบด้วยเพลงหกเพลงรวมถึงซิงเกิลโปรโมต "อิลลูชัน" และซิงเกิลอย่างเป็นทางการสองเพลง ได้แก่ "ไลฟส์ทูช็อต" (เวอร์ชันภาษาอังกฤษ) และ "เกิลส์" เวอร์ชันดิจิทัลยังเพิ่มซิงเกิลที่ปล่อยออกมาก่อนหน้านี้ของวง "แบล็กแมมบา", "ฟอร์เอเวอร์", และ "ดรีมส์คัมทรู"
เกิลส์ ประสบความสำเร็จในเชิงพาณิชย์และเปิดตัวอันดับที่หนึ่งในเซอร์เคิลอัลบั้มชาร์ตของเกาหลีใต้ด้วยยอดขาย 1,426,487 ชุดในสัปดาห์แรกของการเปิดตัว นับเป็นอัลบั้มอันดับหนึ่งอันดับสองของเอสปาในชาร์ตและเป็นอัลบั้มที่มียอดขายสูงสุดจนถึงปัจจุบัน อีพีได้รับการรับรองจากMillion โดย สมาคมลิขสิทธิ์เพลงเกาหลี (KMCA) สำหรับยอดขายเกิน 1,000,000 ชุด และขายได้มากกว่า 1,610,000 หน่วยในช่วงพรีออเดอร์อีพีกลายเป็นอัลบั้มที่ขายดีที่สุดของเอสปา จนถึงปัจจุบัน แซงหน้าสถิติเดิมของ ซาเวจ (2020) เและเปิดตัวที่อันดับสามใน บิลบอร์ด 200 ด้วยจำนวน 56,000 หน่วยเทียบเท่าอัลบั้ม กลายเป็นรายการที่สองและสูงสุดของกลุ่มในชาร์ต
เบื้องหลังและการวางจำหน่าย
วันที่ 1 มิถุนายน พ.ศ. 2565 ทีเซอร์การเปิดตัว อีพีของเอสปาได้โพสต์บนบัญชีโซเชียลมีเดียต่างๆ ของกลุ่ม ทีเซอร์เป็นวิดีโอสั้นที่มี "ภาพพาโนรามาของเทือกเขาดิจิทัล" และ "เสียงดนตรีซินธ์เฮฟวีที่ระเบิดออกมา" หลังจากนั้นมีการประกาศว่ากลุ่มจะทำการปล่อยอีพีที่สองในชื่อ เกิลส์ ในวันที่ 8 กรกฎาคม เป็นอีพีแรกของกลุ่มตั้งแต่ ซาเวจ เมื่อเดือนตุลาคม และเป็นการเปิดตัวครั้งแรกนับตั้งแต่เพลงรีเมคในปี 2021 "ดรีมส์คัมทรู" ของเอส.อี.เอส เกิลส์ ได้วางจำหน่ายในเกาหลีใต้และสหรัฐอเมริกาโดยเอสเอ็มเอนเตอร์เทนเมนต์และวอร์เนอร์เรเคิดส์ ซึ่งทางเอสเอ็มเอนเตอร์เทนเมนต์ ได้ลงนามในความร่วมมือระดับโลกสำหรับการเผยแพร่เนื้อหาเพลงและการส่งเสริมการตลาดเมื่อต้นปี ในการให้สัมภาษณ์กับทาง บิลบอร์ด จีเซลได้บอกว่าเอสปาจะเดินทางไปอเมริกาเพื่อโปรโมตอีพี การขายล่วงหน้าแบบดิจิทัลสำหรับอีพีเปิดในวันที่ 2 มิถุนายน
เอสปา ได้รับเลือกให้เป็นศิลปินประจำเดือนมิถุนายนสำหรับอัปเน็กซ์ ของ แอปเปิลมิวสิก ซึ่งเป็นแคมเปญระดับโลกที่คัดเลือกศิลปินที่มีผู้รอคอยมากที่สุดประจำเดือน รวมถึงศิลปินหน้าใหม่ทั่วโลก นอกจากการสั่งจองล่วงหน้าสำหรับ เกิลส์ และกลุ่มยังเปิดตัวภาพยนตร์สั้นเรื่อง Up Next ต่อมาพวกเธอได้ปล่อยเพลง "อิลลูชัน" เป็นเพลงเปิดตัวสำหรับการโปรโมตในบริการสตรีมเพลงต่างๆ ในวันที่ 1 มิถุนายน ค.ศ. 2022 ในวันที่ 24 มิถุนายน "ไลฟส์ทูช็อต" เวอร์ชันภาษาอังกฤษได้รับการเผยแพร่ออกมาในฐานะซิงเกิลก่อนวางจำหน่าย กลุ่มได้แสดงเพลงเหล่านี้ในเทศกาลดนตรีและศิลปะโคเชลลาแวลลีย์
ในการให้สัมภาษณ์กับAudacy, Inc.มีการเปิดเผยว่าการเปิดตัวของ เกิลส์ ถูกเลื่อนออกไปเป็นวันที่ 8 กรกฎาคมจากวันที่เดิมเพื่อ"เพิ่มเนื้อหาเพิ่มเติมให้กับเพลง" วันที่ 24 มิถุนายน ค.ศ. 2022 ในการสัมภาษณ์พิเศษกับสื่อเกาหลีอย่าง StarNews กลุ่มกล่าวว่าพวกเขาสงสัยว่า "ลิงโก" หรือ "อิลลูชัน" ควรออกเป็นซิงเกิลก่อนเผยแพร่หรือไม่ แต่ในที่สุดสมาชิกก็รู้สึกว่าอันหลังนี้เข้ากับคอนเซปต์ของอัลบั้มได้ดีกว่าและมี"สีของเอสปา"
ประสิทธิภาพเชิงพาณิชย์
ในวันที่ 9 มิถุนายน ค.ศ. 2022 ยอดสั่งจองล่วงหน้าของ เกิลส์ เกินหนึ่งล้านชุดภายในหนึ่งสัปดาห์หลังจากการประกาศซึ่งเกินยอดสั่งจองล่วงหน้าของซาเวจที่ 401,000 ชุด ยอดสั่งซื้อล่วงหน้าเกิน 1,610,000 หน่วยหนึ่งวันก่อนวางจำหน่าย ซึ่งเป็นตัวเลขสูงสุดสำหรับอัลบั้มเกิร์ลกรุปในเคป็อป อัลบั้มเปิดตัวที่อันดับหนึ่งใน เซอร์เคิลอัลบั้มชาร์ต โดยขายได้ 1,426,487 ชุดในสัปดาห์ที่ 28 ของปี 2022 ในสัปดาห์แรกของการเปิดตัว มีรายงานว่า เกิลส์ ขายได้มากกว่าหนึ่งล้านชุดในชาร์ตฮันทอ ทำลายสถิติเดิมของแบล็กพิงก์ของดิอัลบั้ม ในเดือนตุลาคม 2020 เกิลส์ ได้รับการรับรอง Million โดย สมาคมลิขสิทธิ์เพลงเกาหลี (KMCA) ในญี่ปุ่นเปิดตัวที่อันดับ 3 ในชาร์ตดิจิทัลอัลบั้มของออริคอน และอันดับที่สองในชาร์ตฮอตอัลบั้มของบิลบอร์ดเจแปน
เดช บุญ-หลง
ศาสตราจารย์พิเศษ เดช บุญ-หลง อดีตรองนายกรัฐมนตรี อดีตรัฐมนตรีว่าการกระทรวงแรงงานและสวัสดิการสังคม อดีตรัฐมนตรีช่วยว่าการกระทรวงคมนาคม อดีตเลขาธิการนายกรัฐมนตรี (นายบรรหาร ศิลปอาชา) อดีตที่ปรึกษานายกรัฐมนตรี (พลเอกสุจินดา คราประยูร)
ประวัติ
เกิดเมื่อวันที่ 8 มกราคม พ.ศ. 2473 ที่อำเภอปากพลี จังหวัดนครนายก เป็นบุตรของขุนเจริญราษฎร์บริบาล กับนางเปรี้ยว บุญ-หลง สำเร็จการศึกษาจากคณะนิติศาสตร์ มหาวิทยาลัยธรรมศาสตร์ ในปี พ.ศ. 2495
การทำงาน
หลังจากจบการศึกษา นายเดช บุญ-หลง ได้ประกอบธุรกิจบริษัท อุตสาหกรรมทอผ้าไทย จำกัด และเป็นศาสตราจารย์พิเศษ ประจำวิทยาลัยเทคโนโลยีและอาชีวศึกษา ต่อมาในปี พ.ศ. 2532 ได้รับแต่งตั้งเป็นสมาชิกวุฒิสภา และได้รับแต่งตั้งเป็นที่ปรึกษานายกรัฐมนตรี (พลเอกสุจินดา คราประยูร)
เข้าสู่แวดวงการเมือง ในปี พ.ศ. 2517 ด้วยการเป็นหนึ่งในผู้ร่วมก่อตั้งพรรคชาติไทย โดยมีตำแหน่งเป็นเหรัญญิกพรรค และได้รับการเลือกตั้งเป็นสมาชิกสภาผู้แทนราษฎรจังหวัดนครนายก ครั้งแรก ในเดือนมีนาคม พ.ศ. 2535
ในปี พ.ศ. 2538 ได้รับการแต่งตั้งเป็นเลขาธิการนายกรัฐมนตรี (นายบรรหาร ศิลปอาชา) ต่อจากนั้นในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรชาติไทย และในรัฐบาลของ พ.ต.ท.ทักษิณ ชินวัตร ได้รับตำแหน่งรองนายกรัฐมนตรี และรัฐมนตรีว่าการกระทรวงแรงงานและสวัสดิการสังคม
ต่อมาในการเลือกตั้งสมาชิกวุฒิสภา พ.ศ. 2549 นายเดช บุญ-หลง ได้รับการเลือกตั้งเป็นสมาชิกวุฒิสภา จังหวัดนครนายก ด้วยคะแนน 32,375 คะแนน
เสียชีวิต
นายเดช บุญ-หลง ต้องพักรักษาตัวด้วยโรคลิ่มเลือดอุดตันในสมองเป็นเวลากว่า 4 ปี และถึงแก่อนิจกรรมเมื่อวันที่ 19 สิงหาคม พ.ศ. 2553 สิริอายุได้ 80 ปี มีพิธีพระราชทานเพลิงศพเมื่อวันที่ 27 พฤศจิกายน พ.ศ. 2553 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
อะแพชี เล็นยา
อะแพชี เล็นยา (Apache Lenya) เป็นระบบจัดการเนื้อหา (CMS) ที่เป็นโอเพนซอร์สในรูปแบบภาษาจาวาและเอกซ์เอ็มแอล ทำงานอยู่บนเฟรมเวิร์กจัดการเนื้อหา (content management framework) ที่ชื่อ อะแพชี เคอคูน (Apache Cocoon) ลักษณะสำคัญประกอบด้วยการควบคุมการปรับปรุงแก้ไข (revision control), การจัดกำหนดการ (scheduling), ความสามารถในการสืบค้น, การรองรับกระแสงาน (workflow) และตัวแก้ไขแบบ WYSIWYG บนเบราว์เซอร์
ประวัติ
เล็นยาสร้างขึ้นเป็นครั้งแรกโดยไมเคิล เวคเนอร์ (Michael Wechner) เมื่อต้นปี ค.ศ. 1999 เพื่อจัดการเนื้อหาเกี่ยวกับบันทึกประจำวันของการก่อตัวของแบบแผน (pattern formation) ซึ่งก่อนหน้านี้ไมเคิลได้เคยทำวิจัยทางฟิสิกส์โดยการเขียนโปรแกรมจำลองคอมพิวเตอร์ (computer simulation) เกี่ยวกับการเจริญเติบโตแบบแตกกิ่งก้านสาขา
ต่อมาในปี ค.ศ. 2000 ไมเคิลได้เข้าร่วมกับบริษัทไวโอนา (Wyona) และได้นำเล็นยามาพัฒนาต่อโดยใช้จัดการเนื้อหาในหนังสือพิมพ์ Neue Zürcher Zeitung ชื่อของเล็นยามาจากชื่อของลูกชายทั้งสองคนคือเลวี (Levi) และแวนยา (Vanya) และในช่วงฤดูใบไม้ผลิ ค.ศ. 2003 ทางไวโอนาได้บริจาคเล็นยาให้กับมูลนิธิซอฟต์แวร์อะแพชี ซึ่งทำให้เล็นยาเป็นที่รู้จักอย่างแพร่หลายและได้เป็นโครงการระดับบนสุดในเดือนกันยายน ค.ศ. 2004
ปาปัวเชีย
ปาปัวเชีย (Papuasia) เป็นมณฑลทางพฤกษศาสตร์ระดับ 2 ที่มีการนิยามไว้ใน World Geographical Scheme for Recording Plant Distributions (WGSRPD) ตั้งอยู่ทางตะวันตกเฉียงใต้ของมหาสมุทรแปซิฟิก, เขตภูมินิเวศเมลานีเซียของโอเชียเนีย, และเอเชียเขตร้อน
ประกอบขึ้นจากเขตทางภูมิศาสตร์และเขตการปกครองดังต่อไปนี้:
ทรงศักดิ์ เปรมสุข
ทรงศักดิ์ เปรมสุข นักธุรกิจชาวไทย
ประวัติ
“ทรงศักดิ์ เปรมสุข” สำเร็จการศึกษาชั้นมัธยมศึกษาจาก โรงเรียนสวนกุหลาบวิทยาลัย ระดับปริญญาตรี จาก คณะสถาปัตยกรรมศาสตร์ ภาควิชาศิลป อุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง ในปี 2523 จบหลักสูตรโครงการยุทธศาสตร์การจัดการตลาด จากฮาร์วาร์ด บิสิเนส สคูล ประเทศสหรัฐอเมริกา ในปี 2540 และ ผ่านหลักสูตรวิทยาลัยป้องกันราชอาณาจักร(วปอ. รุ่น 56 ในปี 2557)
การทำงาน
ทรงศักดิ์ ผ่านประสบการณ์อย่างกว้างขวางในด้าน การออกแบบ โฆษณา การตลาด บริหารสถานีโทรทัศน์และ องค์การมหาชน
ภาคเอกชน
ปี 2523 ปีสุดท้ายของการเรียนในมหาวิทยาลัย คุณทรงศักดิ์ร่วมกับเพื่อน ๆ ก่อตั้งบริษัท Matchbox Graphic Co., Ltdมีส่วนร่วมในการผลักดันให้บริษัทเล็ก ๆ นี้เติบโต จนได้ รับการยอมรับว่า เป็นบริษัทออกแบบชั้นแนวหน้าของประเทศ ที่นี่เป็นการเริ่มต้นการทำงานที่ท้าทาย บ่มเพาะจิตใจการเป็นเจ้าของกิจการ พร้อมบุกเบิก สร้างสรรค์สิ่ง ใหม่อยู่เสมอ
ปี 2526 ถึงปี 2534 คุณทรงศักดิ์ เติบโตบนเส้นทางอาชีพ โฆษณาอย่างรวดเร็ว มีโอกาสได้ร่วมงานกับ บริษัท Stodio10, Cove Ito Premier (Grammy Entertainment ), DDB Needham Thailand จนก้าว ขึ้นสู่ตำแหน่ง ครีเอทีพ ไดเร็คเตอร์ ของ บริษัท ดีวาย แอนด์อาร์ จำกัด DYR เอเจนซี่สัญชาติญี่ปุ่น-อเมริกัน รับผิดชอบงานโฆษณาให้สินค้าชั้นนำทั้งในประเทศและ ต่างประเทศ และได้รางวัลความคิดสร้างสรรค์เป็นจำนวนมาก ในปี 2534 คุณทรงศักดิ์ กลับมารับตำแหน่ง กรรมการผู้จัดการ บริษัท เอสซี แมทช์บ็อกซ์ จำกัด เป็นหนึ่งในผู้ถือหุ้นร่วมทุน บริษัทโฆษณาในเครือกลุ่มชินวัตร ภายในเวลาเพียง 3 ปี คุณทรงศักดิ์ ทำให้ บริษัท เอสซี แมทช์บ็อกซ์ จำกัด''' ก้าวขึ้นเป็นเอเจนซี่แถวหน้าด้านโฆษณาสิ่งพิมพ์ เติบโตอย่างก้าวกระโดดมีรายได้ติดอันดับหนึ่งในสิบเอเจนซี่ชั้นนำของประเทศ และเป็นอันดับหนึ่งของเอเจนซี่สายเลือดไทย
ปี 2544- 2545 คุณทรงศักดิ์ ย้ายไปรับตำแหน่งรอง กรรมการผู้อำนวยการฝ่ายการตลาด บริษัท แอดวานซ์ อินโฟร์ เซอร์วิส จำกัด (มหาชน)เป็นช่วงเวลาที่ธุรกิจโทรคมนาคมมีการแข่งขันอย่างรุนแรง คุณทรงศักดิ์ มีส่วนสำคัญในการสร้างให้ One 2 Call โทรศัพท์ระบบเติมเงิน (Pre Paid) ประสบความสำเร็จ ก้าวขึ้นเป็นผู้นำตลาดโทรศัพท์มือถือ พลิกภาพลักษณ์ของ AIS ให้ทันสมัย เป็นที่นิยมของคนรุ่นใหม่
ปี 2545- 2550 คุณทรงศักดิ์ ก้าวขึ้นสู่ตำแหน่งกรรมการผู้จัดการ บริษัท ไอทีวี จำกัด (มหาชน) ผลักดันให้รายการข่าว เป็นทางเลือกใหม่ของรายการโทรทัศน์สำหรับคนดูทั้งประเทศ ใช้เวลาสองปี พลิกสถานะ ITV จากสถานีโทรทัศน์ที่มีเรตติ้งคนดูต่ำสุด เป็นสถานีข่าวที่ได้รับความนิยมเป็น อันดับสามของประเทศ หลังออกจากไอทีวี คุณทรงศักดิ์ หันมาทุ่มเทกิจกรรมเพื่อ สังคม อุทิศเวลาส่วนใหญ่ให้กับการทำงานในฐานะ กรรมการบริหาร มูลนิธิไทยคม
ปี 2552 - 2557 คุณทรงศักดิ์ ร่วมก่อตั้ง และ ดำรงตำแหน่ง กรรมการผู้อำนวยการ บริษัท วอยซ์ ทีวี จำกัด บุกเบิกสถานีข่าว เริ่มต้น ผลิตรายการข่าววันละหนึ่งชั่วโมง เติบโตจนเข้าร่วมแข่งขัน และชนะประมูลทีวีดิจิทอลภาคธุรกิจ ประเภทข่าวในปี 2556 ผลักดันให้ วอยซ์ทีวี เป็นสถานีที่ทันสมัย นำเสนอข่าว ความเห็น ความรู้ เพื่อชีวิตคุณภาพของคนรุ่น ใหม่ เข้าถึงได้ทุกช่องทาง ทีวี อินเทอร์เน็ต โทรศัพท์มือ รวดเร็ว ทุกที่ ทุกเวลา
คุณทรงศักดิ์ มีส่วนร่วมในการพัฒนา การศึกษา วิทยาศาสตร์ และเทคโนโลยี่ของประเทศ เคยดำรงตำแหน่งเป็นกรรมการผู้ทรงคุณวุฒิ ในคณะกรรมการพัฒนาวิทยาศาสตร์และเทคโนโลยีแห่งชาติ  กระทรวงวิทยาศาสตร์และเทคโนโลยี, กรรมการผู้ทรงคุณวุฒิ สถาบันส่งเสริมการสอนวิทยาศาสตร์และเทคโนโลยี  กระทรวงศึกษาธิการ และ ประธานกรรมการบริหาร สำนักงานบริหารและพัฒนาองค์ความรู้  (Office of Knowledge Management and Development  – OKMD ), กรรมการบริหาร มูลนิธิไทยคม กรรมการมูลนิธิไทยคม'''
คุณทรงศักดิ์เป็นที่ปรึกษาและวิทยากรด้าน Brand Building Strategy อาศัยอยู่ย่านบางมด พื้นที่สี เขียวในเขตชานเมืองของกรุงเทพฯ มีลูกสาว 2 คน ศึกษาอยู่ที่ประเทศอังกฤษ คุณทรงศักดิ์ รักการอ่านหนังสือ ทำอาหาร ขี่จักรยาน และ เดินทางท่องเที่ยว เพื่อเพิ่มเติมความรู้ใหม่ให้ชีวิตอยู่เสมอ
อ้างอิง
__INDEX__
เส้นเมริเดียนที่ 127
เส้นเมริเดียนที่ 127 อาจหมายถึง:
ระบบกะฟาละฮ์
ระบบกะฟาละฮ์ (نظام الكفالة; แปลว่า "ระบบการอุปถัมภ์") เป็นระบบที่ใช้สำหรับกำกับดูแลแรงงานต่างด้าวที่ทำงานหลัก ๆ อยู่ในภาคการก่อสร้างและภาคครัวเรือนในรัฐสมาชิกสภาความร่วมมืออ่าวและในประเทศข้างเคียงอีกสองสามประเทศ ได้แก่ บาห์เรน คูเวต เลบานอน โอมาน ซาอุดีอาระเบีย และสหรัฐอาหรับเอมิเรตส์ ระบบนี้บังคับให้แรงงานต่างด้าวทุกคน ต้องมีคนในประเทศเป็นผู้อุปถัมภ์ โดยทั่วไปจะเป็นนายจ้าง ผู้อุปถัมภ์นี้มีภาระในการดูแลเรื่องวีซาและสถานะทางกฎหมายของลูกจ้าง ระบบนี้ถูกกลุ่มสิทธิมนุษยชนวิจารณ์ว่าทำให้มีความเป็นไปได้สูงที่จะเกิดการขูดรีดแรงงาน เนื่องจากนายจ้างจำนวนมากริบหนังสือเดินทางของลูกจ้างไว้และกระทำกับลูกจ้างในทางที่ไม่ถูกต้อง โดยแทบไม่ได้รับผลทางกฎหมายเลย
นักวิชาการเช่น Omar Hesham AlShehabi และ Shirleen Anushika Datt ได้บรรยายไว้ว่ารากฐานของระบบกะฟาละฮ์มีมาตั้งแต่ยุคอาณานิคม เมื่อจักรวรรดิอังกฤษนำเอาแรงงานจากอนุทวีปอินเดียมายังตะวันออกกลาง
กาตาร์
กาตาร์มีแรงงานต่างด้าวประมาณ 1.2 ล้านคน ส่วนใหญ่มาจากอินเดีย ปากีสถาน เนปาล และฟิลิปปินส์ แรงงานต่างด้าวคิดเป็นร้อยละ 94 ของแรงงานทั้งหมดในประเทศกาตาร์ กาตาร์มีสัดส่วนแรงงานต่างด้าว 5 คนต่อพลเมืองกาตาร์ 1 คน โดยแรงงานส่วนใหญ่เป็นแรงงานทักษะต่ำกับคนทำความสะอาด
แรงงานส่วนใหญ่อาศัยอยู่ในสภาพที่องค์การฮิวแมนไรตส์วอตช์ระบุว่าเข้าข่าย "แรงงานบังคับ" Sharan Burrow เลขาธิการใหญ่สมาพันธ์สหภาพแรงงานระหว่างประเทศ (International Trade Union Confederation) ระบุว่า "ในปลายปี ค.ศ. 2010 เราได้ประเมินความเสี่ยงเกี่ยวกับสิทธิแรงงานขั้นพื้นฐาน ภูมิภาคอ่าวเปอร์เซียโดดเด่นขึ้นมาราวกับไฟสีแดง ประเทศเหล่านี้อยู่ที่จุดต่ำสุดในประเด็นสิทธิแรงงาน โดยพื้นฐานแล้วประเทศเหล่านี้เป็นรัฐแห่งทาส (slave states)" ระบบวีซาขาออก (exit visa system) ของกาตาร์ห้ามมิให้แรงงานเดินทางออกนอกประเทศหากไม่ได้รับการอนุญาตจากนายจ้าง นอกจากนี้ ลูกจ้างยังต้องได้รับการอนุญาตจากนายจ้างในการเปลี่ยนงาน ออกจากประเทศ ได้รับใบขับขี่ เช่าบ้าน หรือเปิดบัญชีเช็ค องค์การแอมเนสตี้ อินเตอร์เนชั่นแนล สำรวจพบว่ามีแรงงานต่างด้าวในกาตาร์ลงนามในเอกสารว่าตนได้รับเงินเดือนแล้ว ทั้งที่ความจริงไม่ได้รับ เพื่อที่จะได้รับหนังสือเดินทางของตนคืน และได้เรียกร้องให้กาตาร์ปฏิรูประบบการอุปถัมภ์จากนายจ้าง ในเดือนมีนาคม ค.ศ. 2022 จันนี อินฟันตีโน ประธานสหพันธ์ฟุตบอลนานาชาติ (ฟีฟ่า) ได้เดินทางเข้าพบรัฐมนตรีว่าการกระทรวงแรงงานของกาตาร์เพื่อหารือเกี่ยวกับแนวทางแก้ปัญหาแรงงาน การประชุมครั้งนี้ได้เปิดเผยให้เห็นว่ากฎหมายหมายเลข 18 จากกฎหมายปฏิรูปแรงงานปี ค.ศ. 2022 กำหนดให้ยกเลิกการขอใบยินยอมจากนายจ้างในการเปลี่ยนงาน พร้อมกำหนดค่าจ้างขั้นต่ำที่ไม่เลือกปฏิบัติสำหรับแรงงานทุกคน
ฟุตบอลโลก 2022
นับตั้งแต่การประกาศให้กาตาร์เป็นประเทศผู้จัดการแข่งขันฟุตบอลโลก 2022 สื่อได้หันมาให้ความสนใจต่อระบบกะฟาละฮ์ในกาตาร์มากขึ้น โดยผลการศึกษาของหนังสือพิมพ์ เดอะการ์เดียน ในปี ค.ศ. 2013 อ้างว่าแรงงานจำนวนมากถูกปฏิเสธน้ำและอาหาร ถูกริบเอกสารระบุตัวตน ถูกบังคับใช้แรงงาน และไม่ได้รับค่าจ้างตรงเวลาหรือไม่ได้รับเลย ทำให้แรงงานบางคนกลายเป็น "ทาส" ไปโดยปริยาย เดอะการ์เดียน ประมาณไว้ว่าหากยังไม่มีการปฏิรูประบบกะฟาละฮ์ เมื่อถึงเวลาจัดการแข่งขันฟุตบอลโลก แรงงานจำนวนมากถึง 4,000 คน จากแรงงานต่างด้าวรวม 2 ล้านคน อาจเสียชีวิตจากมาตรการความปลอดภัยที่หละหลวมและจากสาเหตุอื่น ๆ คำกล่าวอ้างนี้มีพื้นฐานมาจากรายงานการเสียชีวิตของแรงงานต่างด้าวจากเนปาลรวม 522 คน และจากอินเดียอีกกว่า 700 คน สะสมมาตั้งแต่ปี ค.ศ. 2010 นอกจากนี้ นับตั้งแต่การประกาศว่ากาตาร์เป็นประเทศผู้จัดฟุตบอลโลก มีรายงานว่ามีแรงงานชาวอินเดียเสียชีวิต 250 คนต่อปี อย่างไรก็ตาม รัฐบาลอินเดียระบุว่าตัวเลขผู้เสียชีวิตนี้ "ค่อนข้างปกติ" เนื่องจากมีแรงงานชาวอินเดียในกาตาร์ถึงสองล้านคน
ในเดือนมีนาคม ค.ศ. 2016 แอมเนสตี้ อินเตอร์เนชั่นแนล กล่าวว่าแรงงานต่างด้าวในกาตาร์ถูกบังคับให้อาศัยในสภาพที่ย่ำแย่ ถูกยึดค่าจ้างและหนังสือเดินทาง องค์การยังกล่าวโทษว่าฟีฟ่าล้มเหลวที่ไม่สามารถหยุดยั้งการก่อสร้างสนามแข่งขันฟุตบอลโลกจาก "การละเมิดสิทธิมนุษยชน" ได้ ในปี ค.ศ. 2015 แรงงานต่างด้าวจากเนปาลยังถูกปฏิเสธการเดินทางออกจากกาตาร์ไปเยี่ยมครอบครัวหลังเหตุแผ่นดินไหวเนปาลปี ค.ศ. 2015 ในเดือนพฤษภาคม ค.ศ. 2019 การศึกษาของหนังสือพิมพ์ เดลีมีร์เรอร์ พบว่าแรงงานราว 28,000 คนที่ทำงานก่อสร้างสนามแข่งขันฟุตบอลโลกได้รับค่าจ้างเพียง 750 ริยาลกาตาร์ (ราว 6,500 บาท) ต่อเดือน
สหรัฐอาหรับเอมิเรตส์
สหรัฐอาหรับเอมิเรตส์มีระบบอุปถัมภ์วีซาทำงานเพื่อออกใบอนุญาตทำงานแก่บุคคลต่างชาติที่ประสงค์จะอพยพมาทำงานในประเทศ วีซาส่วนใหญ่ได้รับการอุปถัมภ์จากสถาบันและบริษัทต่าง ๆ บุคคลที่ประสงค์จะเดินทางเข้าประเทศเพื่อทำงานจะต้องมีใบอนุญาตทำงานซึ่งกระทรวงทรัพยากรมนุษย์เป็นผู้ออกให้และมีอายุสองเดือน ผู้อุปถัมภ์มีหน้าที่รับผิดชอบการตรวจทางการแพทย์และการจัดหาบัตรระบุตัวตน เอกสารที่จำเป็น และการจ่ายค่าอากรในการดำเนินเอกสารต่าง ๆ ให้แก่ลูกจ้าง จากนั้นลูกจ้างยังสามารถอุปถัมภ์ครอบครัวของตนและพามาที่สหรัฐอาหรับเอมิเรตส์ได้เช่นกัน ข้อ 1 ของกฎกระทรวงหมายเลข 766 ซึ่งตราขึ้นในปี ค.ศ. 2015 ระบุไว้ว่าลูกจ้างที่สิ้นสุดสัญญาจ้างแล้วสามารถขอรับใบอนุญาตใหม่ได้ และยังคงอยู่ในประเทศได้ถึง 6 เดือนด้วยวีซาผู้หางาน
ในเดือนตุลาคม ค.ศ. 2014 ฮิวแมนไรตส์วอตช์ประมาณไว้ว่ามีแรงงานหญิงต่างด้าวราว 146,000 คนที่อยู่ภายใต้ระบบการอุปถัมภ์จากนายจ้างในสหรัฐอาหรับเอมิเรตส์ จากการสัมภาษณ์กับแรงงานหญิงในภาคครัวเรือน 99 คน ฮิวแมนไรตส์วอตช์ได้ระบุรายการการกระทำกับแรงงานในทางที่ไม่ถูกต้องตามที่ผู้ให้สัมภาษณ์กล่าวไว้ โดยพบว่าส่วนใหญ่ถูกนายจ้างริบหนังสือเดินทาง ถูกบังคับทำงานล่วงเวลา (มากถึง 21 ชั่วโมงต่อวัน) และอาหาร สภาพความเป็นอยู่ และการรักษาพยาบาลยังไม่เหมาะสมหรือเพียงพอ ในจำนวนนี้มี 24 คนที่ถูกทำร้ายร่างกายหรือคุกคามทางเพศ ฮิวแมนไรตส์วอตช์ประณามรัฐบาลสหรัฐอาหรับเอมิเรตส์ที่ไม่สามารถปกป้องแรงงานต่างด้าวจากการขูดรีดและการใช้อำนาจในทางมิชอบได้ พร้อมทั้งยื่นข้อเสนอแนะในการแก้ไขกฎหมายแรงงานต่อรัฐบาล
รัฐธรรมนูญแห่งราชอาณาจักรไทย พุทธศักราช 2511
รัฐธรรมนูญแห่งราชอาณาจักรไทย พุทธศักราช 2511 รัฐธรรมนูญแห่งราชอาณาจักรไทย ฉบับที่ 8 ซี่งได้มีรัฐพิธีพระราชทานรัฐธรรมนูญ ณ พระที่นั่งอนันตสมาคม เมื่อวันที่ 20 มิถุนายน 2511 มีนาย ทวี บุณยเกตุ อดีตนายกรัฐมนตรี ประธานสภาร่างรัฐธรรมนูญเป็นผู้รับสนอง พระบรมราชโองการโดยมีทั้งสิ้น 183 มาตรา
ปัจจุบันรัฐธรรมนูญฉบับนี้ได้สิ้นสุดลงโดยการปฏิวัติตัวเองของ จอมพลถนอม กิตติขจร นายกรัฐมนตรี เมื่อวันที่ 17 พฤศจิกายน 2514
ประวัติ
รัฐธรรมนูญฉบับนี้เริ่มต้นร่างเมื่อวันที่ 6 กุมภาพันธ์ 2502 โดย สภาร่างรัฐธรรมนูญ ซึ่งมีสมาชิกทั้งสิ้น 240 คนเพื่อใช้แทน ธรรมนูญการปกครองราชอาณาจักร พุทธศักราช 2502 ซึ่งใช้อยู่ขณะนั้น
พระราชบัญญัติพรรคการเมือง พุทธศักราช 2511
ภายหลังจากประกาศใช้รัฐธรรมนูญฉบับนี้ได้ประมาณ 4 เดือนพระราชบัญญัติพรรคการเมืองก็ได้ประกาศใช้เมื่อวันพุธที่ 9 ตุลาคม 2511 โดยพรรคการเมืองพรรคแรกที่จดทะเบียนก่อตั้งภายใต้พระราชบัญญัตินี้คือ พรรคสหประชาไทย ซึ่งจดทะเบียนก่อตั้งเมื่อวันพฤหัสบดีที่ 24 ตุลาคม 2511 และมี จอมพลถนอม กิตติขจร นายกรัฐมนตรี เป็นหัวหน้าพรรค
การเลือกตั้ง 10 กุมภาพันธ์ 2512
การเลือกตั้งได้เกิดขึ้นเมื่อวันอาทิตย์ที่ 10 กุมภาพันธ์ 2512 ผลปรากฏว่าพรรคสห ประชาไทยได้ ส.ส. เข้าสภามาเป็นอันดับ 1 ถึง 74 คนอันดับ 2 เป็นของ พรรคประชาธิปัตย์
สิ้นสุดลง
รัฐธรรมนูญฉบับนี้สิ้นสุดลงแล้วโดยการปฏิวัติตัวเองของ จอมพลถนอม กิตติขจร เมื่อวันที่ 17 พฤศจิกายน 2514 และได้มีการประกาศใช้คำสั่งและประกาศของคณะ ปฏิวัติเป็นกฎหมายปกครองประเทศแทน
เส้นเมริเดียนที่ 128
เส้นเมริเดียนที่ 128 อาจหมายถึง:
โชว์ปิงปอง
โชว์ปิงปอง (ping pong show) เป็นการแสดงเวทีรูปแบบหนึ่งซึ่งมีในคลับเปลือย (strip club) โดยมักในประเทศไทยมากที่สุด การแสดงประกอบด้วยหญิงใช้กล้ามเนื้อเชิงกรานของตนจับ ปล่อยหรือเป่าวัตถุจากช่องคลอดของตน ลูกปิงปองเป็นวัตถุที่ใช้แพร่หลายที่สุด แต่ก็มีใช้เชือกยาว นกหวีด ปากกา บุหรี่ เทียน ลูกดอก ลูกข่าง ขวด ประทัด ใบมีดโกนและไม้เกียบ สมาชิกผู้ชมที่เป็นชายอาจถูกนำขึ้นยกพื้นเต้นให้ถือลูกโป่งระหว่างที่มีการปาลูกดอกใส่ หรือหญิงอาจปาลูกดอกใส่ลูกโป่งที่ถูกผูกกับเก้าอี้ของลูกค้าไปทั่วโต๊ะ อีกกิจกรรมหนึ่ง คือ การปาปลาทองเข้าโถ หรือการยัดกบตัวเขื่องเข้าไปดูว่าเธอเก็บไว้ข้างในได้นานเท่าไร
Love Me Back
มิวสิกวิดีโอ Love Me Back ถูกระงับการฉายเวอร์ชันเต็มทางทีวีเนื่องจากมิวสิกวิดีโอมีเนื้อหาล่อแหลม จึงมีการฉายเวอร์ชันตัดครั้งแรกทาง MTV Japan และมิวสิกวิดีโอได้แบ่งออกเป็น 2 เวอร์ชัน ทั้งในซิงเกิลและในอัลบัม JAPONESQUE
ตราแผ่นดินของกรีเนดา
ตราแผ่นดินของกรีเนดา (Coat of arms of Grenada) เป็นโล่แบ่งออกเป็นสี่ส่วนด้วยกากบาทสีทอง ตรงกลางของไม้กางเขนนี้คือซานตามาเรีย เรือธงของโคลัมบัส สิงโตผู้พิทักษ์บนพื้นหลังสีแดงแสดงอยู่ที่ส่วนบนซ้ายและขวาล่างของโล่ โดยมีพระจันทร์เสี้ยวสีทองซึ่งดอกลิลลี่เติบโตในส่วนขวาบนและล่างซ้าย เหนือโล่มีหมวกสีทองประดับด้วยกิ่งก้านเฟื่องฟ้า ภายในพวงมาลัยประกอบด้วยดอกกุหลาบสีแดง 7 ดอก ซึ่งหมายถึงชุมชนทั้ง 7 แห่งของกรีเนดา (6 ตำบลและเกรนาดีนใต้) ประคองโล่ที่ด้านขวาคือตัวนิ่มเก้าแถบซึ่งยืนอยู่หน้าก้านข้าวโพด ส่วนด้านซ้ายคือนกพิราบกรีเนดา ซึ่งยืนอยู่หน้าต้นกล้วย ฐานเป็นตัวแทนของภูเขาเซนต์แคทเธอรีน โดยมีทะเลสาบแกรนด์เอตัง อยู่ตรงกลาง ริบบิ้นแสดงคำขวัญประจำชาติ: "สำนึกในพระเจ้าเสมอ เราปรารถนา สร้าง และก้าวหน้าเป็นชนชาติเดียว"
ตราแผ่นดินนี้ได้รับการรับรองโดยประเทศที่เป็นเกาะ ในปี ค.ศ. 1974 หลังจากได้รับเอกราช
ประวัติศาสตร์
ในยุคอาณานิคม กรีเนดามีตราแผ่นดินครั้งแรกใช้ระหว่างปี ค.ศ. 1875 ถึง ค.ศ. 1903 มีลักษณะคือชาวกรีเนดาผิวดำซึ่งเป็นคนงานที่ทำงานในโรงงานอ้อย ที่กำลังถูกลากโดยวัวคู่หนึ่ง มีคำขวัญในภาษาละตินกล่าวว่า hae tibi erunt artes ซึ่งเป็นคำพูดจาก Aeneid ที่แปลว่า "สิ่งเหล่านี้จะเป็นศิลปะของคุณ"
มีการใช้ตราที่สองระหว่างเดือนเมษายน ค.ศ. 1903 ถึง ค.ศ. 1967 โดยเป็นรูปเรือใบและคำขวัญภาษาละติน Clarior e Tenebris ("ฉันส่องแสงสว่างกว่าจากความมืด")
เส้นเมริเดียนที่ 129
เส้นเมริเดียนที่ 129 อาจหมายถึง:
เพื่อนรักหักเหลี่ยมโหด
เพื่อนรักหักเหลี่ยมโหด (At the Threshold of an Era) เป็นละครโทรทัศน์ที่สร้างขึ้นในปี พ.ศ. 2542 กล่าวถึงเรื่องราวของเพื่อนรักทั้งสองคนที่ต้องหักเหลี่ยม เฉือนคมกัน นำแสดงโดย หลอ เจียเหลียง, ก๊วะ จิ้งอัน, เฉิน จิ้งหง, กู่ เทียนเล่อ ออกอากาศทางช่อง TVB ในประเทศจีน ละครเรื่องนี้มีภาคต่อคือเรื่อง เพื่อนรักหักเหลี่ยมโหด ภาค 2 และล่าสุดละครเรื่องนี้ถูกนำมาออกอากาศทางช่อง 3 แฟมิลี่ อีกครั้ง
เกอร์ตี คอรี
ในปี ค.ศ. 1953 เกอร์ตีได้รับเลือกเป็นภาคีสมาชิกสถาบันศิลปะและวิทยาศาสตร์แห่งอเมริกา เกอร์ตีเสียชีวิตด้วยโรคเกี่ยวกับไขกระดูกในปี ค.ศ. 1957 ต่อมานามสกุลของเกอร์ตีได้รับการนำไปตั้งเป็นชื่อของแอ่งดวงจันทร์ และแอ่งดาวศุกร์
นาธาน โจนส์ (นักมวยปล้ำ)
นาธาน ดาเรน โจนส์ (Nathan Darren Jones) เกิดเมื่อวันที่ 21 สิงหาคม ค.ศ. 1969 เป็นนักแสดงและนักมวยปล้ำอาชีพชาวออสเตรเลีย
ประวัติ
นาธาน โจนส์เกิดที่ ที่ควีนส์แลนด์ ประเทศออสเตรเลีย เขามีชื่อเสียงในบ้านเกิดในฐานะนักมวยปล้ำนาม “เม็กกะแมน” และเป็นสมาชิกของทางสถาบันมวยปล้ำ WWA และ UPW และยังเป็นตัวแทนจากประเทศออสเตรเลียเข้าร่วมการแข่งขัน “ชายที่แกร่งที่สุดในโลก” (The strongest man in the world) ที่ประเทศสหรัฐอเมริกา และผลจากการแข่งขันเขาได้เข้าไปเรียนในโรงเรียนฝึกหัดของสถาบัน WWF แต่ก็กลับออสเตรเลียก่อน เพราะมีปัญหาบางประการ
จากนั้นก็ผันตัวเองเข้าสู่วงการแสดง มีบทบาทในภาพยนตร์เรื่อง “Jackie Chan's First Strike” (1997) เป็นเรื่องแรก หลังจากนั้น เขาก็มีผลงานเป็นซีรีส์มวยปล้ำทางทีวีหลายเรื่อง ก่อนที่จะมีผลงานภาพยนตร์ฮอลลีวู้ดที่แสดงร่วมกับ แบรด พิทท์ ในเรื่อง “Troy” (2004) และแสดงกับ “จา ทัชชกร ยีรัมย์ (พนม ยีรัมย์)” (Tony Jaa) ในภาพยนตร์ไทยระดับอินเตอร์เรื่อง “ต้มยำกุ้ง” (2548)
อาคาร
อาคาร เป็นสิ่งก่อสร้างที่สร้างโดยมนุษย์ ในรูปของโรง เรือน ร้าน หรือรูปแบบอย่างอื่นสำหรับใช้สอย แต่ในกฎหมายควบคุมอาคารได้รวม เขื่อน สะพาน อุโมงค์ ท่อ ป้ายและอื่น ๆ ไว้ในนิยามคำว่าอาคารด้วยด้วยเหตุผลในการบังคับใช้
อาคารมักมีส่วนประกอบทางสถาปัตยกรรมมากกว่าหนึ่งอย่างและปกติจะตั้งอยู่บนพื้นดิน อาคารสามารถเป็นได้ตั้งแต่บ้านที่พักอาศัยที่มีโครงสร้างเรียบง่ายจนถึงตึกระฟ้า อาคารผู้โดยสารท่าอากาศยานที่มีโครงสร้างซับซ้อน ตลอดจนโรงซ่อมเครื่องบินที่มีช่วงเสามากกว่า 100 เมตร
อาคารขนาดใหญ่สมัยใหม่จะมีส่วนประกอบต่าง ๆ ที่ทำให้อาคารใช้งานได้เรียกว่าระบบอาคารนับตั้งแต่ระบบขนส่งภายในอาคารได้แก่ บันไดเลื่อน และ ลิฟต์ ไปจนถึงระบบไฟฟ้า ประปา ระบบปรับอากาศ ระบบป้องกันอัคคีภัย และอื่น ๆ อีกเป็นจำนวนมาก ปกติ อาคาร จะถูกจัดไว้ในหมวดสิ่งก่อสร้างด้วยเหตุผลด้านการบังคับใช้
ความหมายของอาคารตามกฎหมายอาคาร ในประเทศไทย
'''พระราชบัญญัติควบคุมอาคาร พ.ศ. 2522 เป็นกฎหมายแม่บท ที่เกี่ยวข้องแก่งานอาคารในประเทศไทย ได้ให้คำนิยาม และวิเคราะห์ศัพท์ คำว่า อาคาร''' เพิ่มเติมจาก ตึก บ้าน เรือน โรง ร้าน แพ คลังสินค้า สำนักงาน และสิ่งที่สร้างขึ้นอย่างอื่น ซึ่งบุคคลอาจเข้าอยู่ หรือเข้าใช้สอยได้ โดยให้รวมถึงสิ่งก่อสร้างต่อไปนี้ให้จัดรวมอยู่ในความหมายของอาคารด้วย
ประเภทของอาคารตาม ข้อบัญญัติกรุงเทพมหานคร พ.ศ. 2522
ข้อบัญญัติกรุงเทพมหานคร พ.ศ. 2522 ออกตามความในพระราชบัญญัติควบคุมอาคาร พ.ศ. 2522 ได้แบ่งประเภทของอาคารต่าง ๆ ดังนี้
หน่วยความจำเข้าถึงโดยสุ่มแบบพลวัต
หน่วยความจำเข้าถึงโดยสุ่มแบบพลวัต (Dynamic random-access memory, DRAM) หรือ ดีแรม เป็นหน่วยความจำชั่วคราวเข้าถึงโดยสุ่ม (หรือ แรม) โดยเก็บข้อมูลแต่ละบิตในแต่ละตัวเก็บประจุซึ่งอยู่ภายในแผงวงจรรวมของหน่วยความจำ การทำงานอาศัยการเก็บประจุและการเสียประจุของแต่ละตัวเก็บประจุซึ่งจะใช้แทนค่า 0 และ 1 ของแต่ละบิตได้ แต่เมื่อหน่วยความจำมีการเสียประจุออกจึงทำให้ข้อมูลที่เก็บไว้นั้นอันตรธานหายไปด้วย ดังนั้นการใช้ดีแรมจึงต้องมีการทวนความจำให้กับดีแรมอย่างสม่ำเสมอตราบเท่าที่ยังต้องการให้มันเก็บข้อมูลได้อยู่ จึงทำให้เรียกแรมชนิดนี้ว่าพลวัต (ซึ่งต่างจากเอสแรม) และทำให้ดีแรมถือเป็นหน่วยความจำชั่วคราวด้วย
ดีแรมยังถูกใช้เป็นหน่วยความจำหลักในระบบคอมพิวเตอร์ เช่น คอมพิวเตอร์ตั้งโต๊ะ, โน้ตบุ๊ค และสมาร์ทโฟน กล่าวคือคำว่า "แรม" ที่นิยมเรียกกันนั้นก็เป็นแรมชนิด ดีแรม นั่นเอง (เป็นประเภท DDR SDRAM)
จุดเด่นอย่างหนึ่งของดีแรมก็คือความง่ายของโครงสร้าง กล่าวคือมีเพียงทรานซิสเตอร์หนึ่งตัวประกอบกับตัวเก็บประจุหนึ่งตัวก็เพียงต่อการเก็บข้อมูลหนึ่งบิตแล้ว ต่างกับหน่วยความจำอย่างเอสแรมที่อาจะต้องใช้ 4-6 ทรานซิสเตอร์เพื่อเก็บข้อมูลหนึ่งบิตเท่ากัน ความง่ายนี่เองทำให้ดีแรมมีความจุต่อพื้นที่สูงกว่าเอสแรม และได้รับความนิยมมากกว่า
Μνήμη τυχαίας προσπέλασης
เทศบาลตำบลหนองบัวโคก
หนองบัวโคก เป็นเทศบาลตำบลในตำบลหนองบัวโคก อำเภอจัตุรัส จังหวัดชัยภูมิ เป็นหนึ่งในเทศบาลตำบลทั้งสามแห่งของอำเภอจัตุรัส อันประกอบไปด้วย เทศบาลตำบลจัตุรัส เทศบาลตำบลหนองบัวใหญ่ และเทศบาลตำบลหนองบัวโคก โดยที่ตั้งของเทศบาลตำบลหนองบัวโคกเป็นประตูสู่อำเภอจัตุรัส และจังหวัดชัยภูมิ
ประวัติ
เทศบาลตำบลหนองบัวโคก เดิมมีฐานะเป็นสุขาภิบาลตำบลหนองบัวโคก  จัดตั้งขึ้นโดยประกาศกระทรวงมหาดไทย  เมื่อวันที่  28  พฤศจิกายน  2536  (ประกาศในราชกิจจานุเบกษา  เล่ม  110  ลงวันที่  28  ธันวาคม  2536)  พื้นที่เป็นแนวยาวตามทางหลวงหมายเลข  205 (บ้านหมี่ – นครราชสีมา)  ช่วงตัดกับทางหลวงแผ่นดิน  หมายเลข 201  (สีคิ้ว – เชียงคาน)  ต่อมาให้เปลี่ยนเป็นเทศบาลตำบลหนองบัวโคก  เมื่อวันที่  25  พฤษภาคม  2542  ตามพระราชบัญญัติเปลี่ยนแปลงฐานะของสุขาภิบาลเป็นเทศบาล  พ.ศ.2542
ที่ตั้งและอาณาเขต
เทศบาลตำบลหนองบัวโคก อยู่ในเขตการปกครองอำเภอจัตุรัส จังหวัดชัยภูมิ ห่างจากที่ว่าการอำเภอจัตุรัสไปทางทิศตะวันใต้ ประมาณ  17  กิโลเมตร ห่างจากจังหวัดชัยภูมิ  55  กิโลเมตร บนทางหลวงแผ่นดินหมายเลข   201   มีพื้นที่ทั้งหมด 2.51 ตารางกิโลเมตร ครอบคลุมหมู่ที่ 1 และหมู่ที่ 9 บางส่วนของตำบลหนองบัวโคก
อาณาเขตติดต่อ
เทศบาลตำบลหนองบัวโคก มีอาณาเขตติดต่อกับองค์กรปกครองส่วนท้องถิ่นใกล้เคียง  จำนวน  3  แห่ง  คือ 1.องค์การบริหารส่วนตำบลหนองบัวโคก อำเภอจัตุรัส  จังหวัดชัยภูมิ 2.องค์การบริหารส่วนตำบลหัวทะเล อำเภอบำเหน็จณรงค์  จังหวัดชัยภูมิ 3.องค์การบริหารส่วนตำบลบ้านแปรง อำเภอด่านขุนทด  จังหวัดนครราชสีมา
แหล่งน้ำธรรมชาติ
- สระบัว พื้นที่ 17 ไร่ เป็นพื้นที่คาบเกี่ยวระหว่างเทศบาลตำบลหนองบัวโคก  และองค์การบริหารส่วนตำบลบ้านแปรง  อำเภอด่านขุนทด  จังหวัดนครราชสีมา  ราษฎรอาศัยน้ำเพื่อการอุปโภคบริโภค
- สระโคกเป็นพื้นที่คาบเกี่ยวระหว่างเทศบาลตำบหลนองบัวโคก และองค์การบริหารส่วนตำบลหนองบัวโคกอำเภอจัตุรัส  จังหวัดชัยภูมิ
ภูมิประเทศและภูมิอากาศ
พื้นที่ส่วนใหญ่เป็นที่ราบสูง สภาพดินเป็นดินทรายไม่อุ้มน้ำ
ลักษณะภูมิอากาศ
เทศบาลตำบลหนองบัวโคก อยูในลักษณะภูมิอากาศแบบมรสุมเขตร้อน  มี  3  ฤดู  โดยระยะเวลาในแต่ละฤดูอาจคลาดเคลื่อนไปตามสภาพดินฟ้าอากาศของแต่ละปี  อากาศค่อนข้างแห้งแล้งร้อนจัดในฤดูร้อน และหนาวจัดในฤดูหนาวตามฤดูกาล  ดังนี้ ฤดูร้อน		ประมาณเดือน มีนาคม ถึง พฤษภาคม ฤดูฝน		ประมาณเดือน มิถุนายน ถึง ตุลาคม ฤดูหนาว	ประมาณเดือน พฤศจิกายน ถึง กุมภาพันธ์
การปกครอง
เทศบาลตำบลหนองบัวโคกมีการแบ่งเขตการปกครองเป็น 2 หมู่บ้าน  คือ  หมู่  1 (ไม่ครอบคลุมทั้งหมู่บ้าน)  และ  หมู่  9 (ไม่ครอบคลุมทั้งหมู่บ้าน)  เมื่อปี  พ.ศ.2546 จัดตั้งชุมชนย่อย  2 ชุมชน โดยใช้ถนนสาย  201 เป็นเส้นแบ่งเขตชุมชน
ชุมชนที่ 1 ชื่อชุมชนหมู่ 1 ร่วมใจพัฒนา  ตั้งอยู่ทิศตะวันตกของถนน  (ครอบคลุมหมู่ 1 บางส่วน)
การคมนาคม
เทศบาลตำบลหนองบัวโคกมีทางหลวงสายหลักตัดผ่าน 2 สาย คือ - ทางหลวงหมายเลข 201 สีคิ้ว - เชียงคาน - ทางหลวงหมายเลข 205 บ้านหมี่ - นครราชสีมา - มีสี่แยกไฟแดง 1 แห่ง(สี่แยกหนองบัวโคก)
ศาสนา ประเพณี วัฒนธรรม
การนับถือศาสนา
ประชาชนส่วนใหญ่นับถือศาสนาพุทธ ประมาณร้อยละ 99 ศาสนาอื่นประมาณ ร้อยละ 1
- วัด 1 แห่ง                   - ศาลเจ้า 1 แห่ง		- ศาลตาปู่  1  แห่ง
ประเพณีและงานประจำปี
งานบุญประเพณีต่างๆ จะจัดกันตามความเชื่อที่ยึดถือปฏิบัติสืบต่อกันมาทุกปีและตามจารีตประเพณี  เช่นประเพณีสงกรานต์  วันเข้าพรรษา  วันออกพรรษา  ทำบุญกลางบ้าน  เลี้ยงศาลตาปู่ของแต่ละหมู่บ้านงานประเพณีศาลเจ้าพ่อขุนศรีเป็นต้น
ภูมิปัญญาท้องถิ่น ภาษาถิ่น เขตเทศบาลมีภูมิปัญญาท้องถิ่น เช่น  รำโทนงาม  ในกลุ่มผู้สูงอายุภาษาถิ่น  ส่วนใหญ่เป็นภาษาไทยโคราช  และมีบางส่วนใช้ภาษาอิสาน
แหล่งข้อมูลอื่น
https://nongbuokhok.go.th
เนบิวลาแมงมุมแดง
เนบิวลาแมงมุมแดง (Red Spider Nebula หรือ NGC 6537) เป็นเนบิวลาดาวเคราะห์ที่ตั้งอยู่ใกล้ใจกลางทางช้างเผือก ทางตะวันตกเฉียงเหนือ ของกลุ่มดาวคนยิงธนู เนบิวลามีรูปร่างเป็นสองแฉกอาจเป็นเพราะคู่ไบนารี่หรือสนามแม่เหล็กและมีแฉกรูป S สมมาตรกัน เชื่อกันว่าเป็นผลมาจากการปรากฏตัวของดาวแคระขาวตรงกลาง อย่างไรก็ตาม ผนังก๊าซของโครงสร้างแฉกทั้งสองนั้นไม่ราบเรียบ แต่ค่อนข้างกระเพื่อมในทางที่ซับซ้อน
ดาวแคระขาวตรงกลางซึ่งเป็นแกนกลางที่เหลืออยู่ของดาวฤกษ์ดั้งเดิมก่อให้เกิดลมแรงและอุณหภูมิสูง (≈10,000 K) ที่พัดด้วยความเร็ว 300 กิโลเมตรต่อวินาทีซึ่งทำให้เกิดคลื่นสูงถึง 100 พันล้านกิโลเมตร คลื่นถูกสร้างขึ้นโดยแรงกระแทกเหนือเสียงที่เกิดขึ้นเมื่อก๊าซท้องถิ่นถูกบีบอัดและถูกทำให้ร้อนที่ด้านหน้าของแฉกที่ขยายตัวอย่างรวดเร็ว อะตอมที่ติดอยู่ในคลื่นจะส่องแสงที่มองเห็นได้ ลมเหล่านี้เป็นสิ่งที่ทำให้เนบิวลานี้มีรูปร่างเป็น 'แมงมุม' ที่ไม่เหมือนใครและยังช่วยให้เกิดการขยายตัวของเนบิวลา
ดาวที่ใจกลางเนบิวลาแดงล้อมรอบด้วยเปลือกฝุ่นทำให้ยากต่อการตรวจสอบคุณสมบัติที่แน่นอน อุณหภูมิพื้นผิวของมันน่าจะอยู่ที่ 150,000-250,000 K แม้ว่าอุณหภูมิของ 340,000 K หรือแม้กระทั่ง 500,000 K จะไม่ถูกตัดความเป็นไปได้ออก ทำให้เป็นหนึ่งในดาวแคระขาวที่ร้อนแรงที่สุดที่รู้จัก
เนบิวลาแมงมุมแดงอยู่ตรงกลุ่มดาวคนยิงธนู ระยะทางของมันได้รับการประเมินต่างกันตั้งแต่ 1900 ปีแสง หรือเป็นไปได้มากว่า 3,000-8000 ปีแสง
กีฬายิมนาสติกในโอลิมปิกฤดูร้อน 2000
กีฬายิมนาสติกในโอลิมปิกฤดูร้อน 2000 จัดแข่งขันที่ซิดนีย์ ประเทศออสเตรเลีย แข่งขัน 14 ประเภท
ซุนฮิว (ง่อก๊ก)
พระเจ้าซุนฮิว (孫休, 778 – 3 กันยายน 807) พระนามรอง จื่อเลี่ย (子烈) เป็นพระจักรพรรดิองค์ที่ 3 ของรัฐอู๋ตะวันออก(ง่อก๊ก) ในช่วงยุคสามก๊กของจีน
พระประวัติ
ใน พ.ศ. 795 ก่อนที่พระเจ้าซุนกวนจะสวรรคต พระองค์ทรงพระราชทานพื้นที่ดินศักดินาแก่ซุนฮิวในฐานะอ๋องแห่งหลังหยา พร้อมด้วยอ๋องก๊ก(ราชรัฐ)ที่ฮูลิน (虎林; ฉือโจว, มณฑลอานฮุยในปัจจุบัน) ในปีต่อมา ภายหลังจากพระเจ้าซุนเหลียง พระอนุชาของพระองค์ได้ขึ้นครองราชย์เป็นพระจักรพรรดิ จูกัดเก๊ก ซึ่งเป็นผู้สำเร็จราชการแทนพระองค์ไม่ต้องการให้ท่านอ๋องทรงประทับอยู่ใกล้กับฐานทัพทางทหารที่สำคัญตามแม่น้ำแยงซี ดังนั้นเขาจึงให้ซุนฮิวเสด็จย้ายไปประทับที่จังหวัดตันหยาง(丹陽郡; ซวนเฉิง, มณฑลอานฮุยในปัจจุบัน) ทรงไม่เหมือนพระเชษฐาของพระองค์อย่างซุน เฟิง ซุนฮิวจึงไม่ขัดขืนต่อคำสั่งย้ายของจูกัดเก๊ก เมื่อพระองค์ทรงไปประทับที่จังหวัดตันหยาง หลี่ เหิง(李衡) ผู้ว่าราชการจังหวัดคอยจับผิดหลายครั้งเพื่อกลั่นแกล้งพระองค์ ซุนฮิวทรงทนการกลั่นแกล้งของหลี่ เหิงไม่ไหว ดังนั้นพระองค์จึงขอย้ายไปประทับที่อื่น พระเจ้าซุนเหลียงจึงมีพระราชโองการให้ไปประทับที่จังหวัดไคว่จี(บริเวณเช่าซิง มณฑลเจ้อเจียงในปัจจุบัน)
ใน พ.ศ. 797 จากการยุยงของซุน หลู่ปัง พระขนิษฐาต่างพระมารดาของซุนฮิว ซุนจุ๋น ซึ่งเป็นผู้สำเร็จราชการแทนพระองค์ที่ขึ้นมาแทนที่จูกัดเก๊กหลังถูกโค่นอำนาจ ได้สั่งประหารชีวิตซุน หลู่ยู พระขนิษฐาต่างพระมารดาและพระสัสสุของซุนฮิว ซุนฮิวทรงเริ่มกลัวถึงความปลอดภัยของพระองค์ พระองค์จึงส่งองค์หญิงจู พระชายาของพระองค์กลับไปยังเจี้ยนเย่ เมืองหลวงของรัฐอู๋ และเสนอว่าพระองค์จะหย่ากับพระนาง แต่ซุนจุ๋นได้ปฏิเสธคำขอ และส่งองค์หญิงจูกลับไปหาซุนฮิว
ในเดือนพฤศจิกายน พ.ศ. 800 ภายหลังแผนการโค่นล้มอำนาจของซุนหลิม ลูกพี่ลูกน้องของซุนจุ๋นและผู้สำเร็จราชการแทนพระองค์ที่ขึ้นมาแทนที่ซุนจุ๋นหลังถึงแก่กรรม ได้ล้มเหลว พระเจ้าซุนเหลียงถูกปลดออกจากราชบังลังก์และยกให้ซุนฮิวเป็นพระจักรพรรดิองค์ใหม่แห่งรัฐอู๋แทน
การโค่นล้มอำนาจซุนหลิม
ภายหลังจากพระองค์ทรงขึ้นครองราชย์ พระเจ้าซุนฮิวได้ออกพระราชโองการด้วยพระราชทานอำเภอใหม่ทั้งห้าเพิ่มเติมอยู่ในพื้นที่ดินศักดินาของขุนนางยศตำแหน่งโหว(เจ้าพระยา) ของซุนหลิมเพื่อเอาใจเขา นอกจากนั้นยังได้พระราชทานพื้นที่ดินศักดินาแก่เหล่าพี่น้องของซุนหลิมในฐานะขุนนางยศตำแหน่งโหวเช่นกัน อย่างไรก็ตาม ในไม่ช้าได้มีเหตุการณ์เพียงเล็กน้อยที่ทำให้ซุนหลิมต้องมีเรื่องบาดหมางกับพระเจ้าซุนฮิว - เขาได้นำอาหารและสุราไปที่พระราชวังและขอให้พระจักรพรรดิมาเสวยพระกระยาหารร่วมกับเขา แต่พระจักรพรรดิทรงปฏิเสธ ซุนหลิมจึงไปกินอาหารร่วมกับขุนพลนามว่า เตียวเป๋า แทน และพูดจาตามประสาคนเมาว่า เขาสามารถเข้ามาแทนที่พระเจ้าซุนฮิวได้ ถ้าเขาต้องการ ต่อมาเตียวเป๋าได้นำคำพูดของซุนหลิมไปรายงานกราบทูลให้พระเจ้าซุนฮิวทรงทราบ แม้ว่าพระเจ้าซุนฮิวยังคงแสร้งทำเป็นมิตรไมตรีกับซุนหลิม แต่พระองค์ทรงเริ่มเตรียมพร้อมที่จะป้องกันพระองค์เองจากซุนหลิมอย่างรอบคอบ ในขณะเดียวกัน ซุนหลิมก็วิตกกังวลถึงความสัมพันธ์ของเขากับพระเจ้าซุนฮิว ดังนั้นเขาจึงขอพระราชอนุญาตไปยังอู่ชาง(武昌; เอโจว, มณฑลหูเป่ย์ในปัจจุบัน) และคอยดูแลการป้องกันที่ชายแดน
แม้ว่าพระเจ้าซุนฮิวจะทรงอนุญาตตามคำขอของซุนหลิม แต่พระองค์ทรงสงสัยว่าซุนหลิมต้องการจะยึดการควบคุมของอู่ชางและก่อการกบฏต่อพระองค์ ขุนนางคนอื่น ๆ ร่วมทั้งงุยเบียว(魏邈) ได้เตือนแก่พระเจ้าซุนฮิวว่า ซุนหลิมได้วางแผนก่อการกบฎ เมื่อเขาขอออกเดินทางไปยังอู่ชาง ในเวลานี้ มีข่าวลือแพร่สะบัดว่าซุนหลิมคิดไม่ซื่อต่อพระเจ้าซุนฮิว พระเจ้าซุนฮิวได้ร่วมมืออย่างลับ ๆ กับเตียวเป๋าและขุนพลอีกคนนามว่า เตงฮอง เพื่อลอบสังหารซุนหลิมในงานเลี้ยงในช่วงเทศกาลล่าปา (วันที่ 8 เดือน 12 ตามจันทรคติ) ซุนหลิมได้รับรู้แผนการแล้ว แต่ยังคงเข้ามาร่วมงานเลี้ยงซึ่งเขาได้ถูกทหารของเตียวเป๋าและเตงฮองเข้ามาจับกุมทันที เมื่อซุนหลิมได้ร้องขอไว้ชีวิตและขอร้องให้เนรเทศไปยังเจียวโจวหรือไม่ก็ลดสถานะให้เป็นทาส พระเจ้าซุนฮิวทรงปฏิเสธที่จะไว้ชีวิตแก่เขาและทรงตรัสว่า เมื่อเขาเข้ามามีอำนาจใน พ.ศ. 798 เขาไม่ได้ไว้ชีวิตแก่เตงอิ๋นหรือหลู่ จู พระเจ้าซุนฮิวทรงรับสั่งให้ประชีวิตซุนหลิมพร้อมกับครอบครัวของเขาทั้งหมด
รัชสมัย
ในฐานะพระจักรพรรดิ พระเจ้าซุนฮิวเป็นที่รู้จักในเรื่องความอดทนต่อความคิดเห็นที่แตกต่าง รวมถึงวิริยะอุตสาหะ อย่างไรก็ตาม ดูเหมือนว่าพระองค์ไม่ได้เป็นพระจักรพรรดิที่มีพระปรีชาสามารถยิ่งเป็นพิเศษ ทั้งด้านการทหารหรือเรื่องภายใน และพระองค์ทรงมอบหมายงานสำคัญส่วนใหญ่ให้กับเตียวเป๋ากับผู่หยังซิ่ง ซึ่งทั้งสองคนต่างไม่มีความสามารถเป็นพิเศษเช่นกัน ทั้งสองคนได้ฉ้อราษฎร์บังหลวงพอควร รัฐบาลจึงไม่ประสิทธิภาพหรือประสิทธิผลแต่อย่างใดเลย ตัวอย่างเช่น ใน พ.ศ. 802 ด้วยการสนับสนุนของผู่หยังซิ่ง โครงการที่มีค่าใช้จ่ายสูงได้เริ่มต้นขึ้นเพื่อสร้างทะเลสาบเทียมที่เป็นที่รู้จักในชื่อว่า ทะเลสาบผูหลี่ ใกล้กับซวนเฉิง มณฑลอานฮุยในปัจจุบันเพื่อการชลประทาน แม้ว่าข้าราชการหลายคนเชื่อว่าโครงการนี้มีค่าใช้จ่ายที่สูงเกินไปและไม่มีการรับประกันถึงความสำเร็จแต่อย่างใด ในที่สุดโครงการได้ถูกยกเลิกไปเมื่อเห็นได้ชัดเจนว่าไม่สามารถดำเนินการให้เสร็จสิ้นได้
ในปีแรกของรัชสมัยของพระองค์ สิ่งเบิกทางของมหาวิทยาลัยจักรวรรดินานกิงได้ถูกก่อตั้งขึ้น โดยมีเว่ย จ้าวเป็นประธานคนแรก
ใน พ.ศ. 802 พระเจ้าซุนฮิวทรงเป็นผู้ที่มีความเกี่ยวข้องกับแผนกลอุบายที่จะกำจัดพระอนุชาของพระองค์อยู่ตลอดเวลาอย่างซุนเหลียง พระจักรพรรดิองค์ก่อนที่ถูกปลดออกจากราชบังลังก์ แผนการได้ถูกดำเนินโดยทรงได้รับรายงานเท็จทูลว่า ซุนเหลียงได้ใช้วิชาอาคมคุณไสย พระองค์จึงได้ลดสถานะจากอ๋องแห่งไคว่จีมาเป็นโฮ่วกวนโหวและส่งไปยังพื้นที่ดินศักดินาของตำแหน่งขุนนางระดับโหว (ฝูโจว มณฑลฝูเจี้ยนในปัจจุบัน) ซุนเหลียงได้สิ้นพระชนม์ระหว่างเดินทางไปยังโฮ่วกวน ด้วยความเชื่อที่แพร่กระจายออกไปว่าทรงกระทำอัตวินิบาตกรรม แต่นักประวัติศาสตร์บางคนเชื่อว่าพระเจ้าซุนฮิวทรงวางยาพิษ
ใน พ.ศ. 804 พระเจ้าซุนฮิวทรงแต่งตั้งองค์หญิงจู พระชายาของพระองค์ให้เป็นพระจักรพรรดินี พระองค์ยังได้ทรงแต่งตั้งให้พระราชโอรสองค์โตของพระองค์นามว่า ซุนว่าน เป็นองค์รัชทายาท
ใน พ.ศ. 805 เนื่องจากการฉ้อราษฏร์บังหลวงของผู้ว่าราชการมณฑลนามว่า ซุน ซู (孫諝) ประชาราษฎร์ในเจียวจือ (交趾; ฮานอย, ประเทศเวียดนามในปัจจุบัน) จึงก่อการกบฎ และพวกเขาได้ถูกเข้าร่วมโดยประชาราษฎร์ในจังหวัดจิ่วเจิ้น(九真; ทัญฮว้า, ประเทศเวียดนามในปัจจุบัน) และไรนัน(日南, กว๋างจิ, ประเทศเวียดนามในปัจจุบัน) กลุ่มกบฏยังได้ขอความช่วยเหลือทางทหารจากรัฐคู่แข่งของรัฐอู๋อย่างรัฐเว่ย์(วุยก๊ก) (รัฐเว่ย์และรัฐที่สืบทอดต่อมาคือ ราชวงศ์จิ้น ได้ให้ความช่วยเหลือแก่กลุ่มกบฎ นอกจากนี้การก่อกบฎไม่ได้ถูกปราบปรามจนกระทั่ง พ.ศ. 813 เป็นเวลาหลายปีที่เข้าสู่รัชสมัยของพระเจ้าซุนโฮ พระจักรพรรดิที่สืบทอดต่อจากพระเจ้าซุนฮิว)
ใน พ.ศ. 805 เมื่อรัฐฉู่ที่เป็นพันธมิตรกับรัฐอู๋ได้ถูกโจมตีโดยรัฐเว่ย์ที่เป็นรัฐคู่แข่ง พวกเขาจึงขอความช่วยเหลือจากรัฐอู๋ พระเจ้าซุนฮิวได้ส่งกองทัพแยกออกเป็นสองทาง กองทัพหนึ่งเข้าโจมตีซิ่วซุน(อำเภอโจว มณฑลอานฮุยในปัจจุบัน) และอีกกองทัพหนึ่งเข้าโจมตีจังหวัดฮันต๋ง เพื่อเบี่ยงเบนความสนใจของกองทัพเว่ย์และบีบบังคับให้พวกเขาถอนกำลังออกจากรัฐฉู่ อย่างไรก็ตาม กองทัพทั้งสองไม่เคยประสบความสำเร็จในเป้าหมายของพวกเขา พระเจ้าเล่าเสี้ยน พระจักรพรรดิแห่งรัฐฉู่ฮั่นได้ยอมสวามิภักดิ์ต่อรัฐเว่ย์ในปีต่อมาทำให้การดำรงอยู่ของรัฐฉู่ได้สิ้นสุดลง เมื่อพระเจ้าซุนฮิวทรงทราบว่า เหล่าบรรดาผู้ว่าราชการจังหวัดของอดีตรัฐฉู่ต่างกำลังสับสนว่าจะทำอย่างไรต่อไป ภายหลังจากการยอมสวามิภักดิ์ของพระเจ้าเล่าเสี้ยน พระองค์จึงส่งกองทัพเพื่อพิชิตพวกเขาให้มาอยู่ภายใต้รัฐอู๋ อย่างไรก็ตาม หลัวเซียน อดีตขุนพลแห่งรัฐฉู่ที่ประจำการอยู่ที่จังหวัดปาตง(巴東郡; บริเวณรอบเขื่อนซานเสียต้าป้าในปัจจุบัน) สามารถยืนหยัดต้านทานการรุกรานของรัฐอู๋และยอมสวามิภักดิ์ต่อรัฐเว่ย์ในที่สุด
ในช่วงฤดูร้อนของปี พ.ศ. 805 พระเจ้าซุนฮิวทรงพระประชวรและไม่สามารถพระราชดำรัสได้ แต่ยังสามารถทรงพระอักษรได้ ดังนั้นพระองค์จึงมีพระราชหัตถเลขาเรียกผู่หยังซิ่งให้มาเข้าเฝ้าที่พระราชวัง ซึ่งพระองค์ทรงมอบไว้วางพระราชหฤทัยในการค้ำจุนซุนว่านผู้เป็นรัชทายาทแก่ผู่หยังซิ่ง เมื่อพระเจ้าซุนฮิวทรงสวรรคตภายหลังจากนั้นได้ไม่นาน อย่างไรก็ตาม ผู่หยังซิ่งก็ไม่ได้ทำตามพระราชประสงค์ของพระเจ้าซุนฮิวก่อนที่จะสวรรคต และแต่งตั้งให้ซุนว่านขึ้นเป็นพระจักรพรรดิองค์ใหม่ ภายหลังจากได้ปรึกษาหารือกับเตียวเป๋าแล้ว เขาได้ตัดสินใจที่จะแต่งตั้งพระจักรพรรดิที่แก่กว่าและดูเป็นผู้ใหญ่กว่าในการขึ้นครองราชบังลังก์ (ไม่อาจทราบได้ว่า ซุนว่านมีพระชนมายุเท่าไรในช่วงที่พระเจ้าซุนฮิวสวรรคต แต่เนื่องจากพระเจ้าซุนฮิวทรงมีพระชนมพรรษา 29 พรรษา เมื่อพระองค์ทรงสวรรคต จึงมีความเป็นไปได้ว่าซุนว่านยังทรงพระเยาว์ในตอนนั้น) ตามคำแนะนำของบั้นเฮ็ก ผู่หยังซิ่งและเตียวเป๋าได้อัญเชิญซุนโฮ พระราชโอรสของซุนโห (องค์รัชทายาทในรัชสมัยของพระเจ้าซุนกวน) ขึ้นครองราชบังลังก์
สุสานที่ตั้งอยู่ในอำเภอตังถู มณฑอานฮุย ซึ่งสันนิษฐานว่าเป็นของพระเจ้าซุนฮิวและฮูหยินจู
เส้นเมริเดียนที่ 130
เส้นเมริเดียนที่ 130 อาจหมายถึง:
เส้นเมริเดียนที่ 131
เส้นเมริเดียนที่ 131 อาจหมายถึง:
เจ้าหญิงมาเบลแห่งออเรนจ์-นัสเซา
เจ้าหญิงมาเบลแห่งออเรนจ์-นัสเซา (Her Royal Highness Princess Mabel of Orange-Nassau) เป็นพระชายาหม้าย ในเจ้าชายฟริโซแห่งออเรนจ์-นัสเซา พระราชโอรสในสมเด็จพระราชินีนาถเบียทริกซ์แห่งเนเธอร์แลนด์ กับ เจ้าชายเคลาส์แห่งเนเธอร์แลนด์ พระองค์และพระสวามีมีพระธิดารวม 2 พระองค์ หลังจากพระสวามีสิ้นพระชนม์ พระองค์และพระบุตรยังคงพำนักในพระราชวังหลวง ณ กรุงอัมสเตอร์ดัม ดั่งเดิม ตามพระบรมราชโองการของ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
เจ้าหญิงแห่งออเรนจ์-นัสเซา
นางสาวมาเบล เข้าสู่พระราชพิธีเสกสมรสกับ เจ้าชายฟริโซแห่งออเรนจ์-นัสเซา พระราชโอรสใน สมเด็จพระราชินีนาถเบียทริกซ์แห่งเนเธอร์แลนด์ โดยตามปกติแล้ว เธอจะต้องได้รับการสถาปนาเป็น เจ้าหญิงแห่งเนเธอร์แลนด์ ดังเช่น เจ้าหญิงลอเรนทีนแห่งเนเธอร์แลนด์ พระชายาใน เจ้าชายคอนสตันตินแห่งเนเธอร์แลนด์ แต่สำนักพระราชวังดัตช์ ได้แถลงการณ์ว่า เธอจะได้รับพระอิสริยยศที่ เฮอร์รอยัลไฮนีส เจ้าหญิงมาเบลแห่งออเรนจ์-นัสเซา และพระบุตรที่เกิดมา จะมีฐานันดร เคานต์ และ เคาน์เตส เท่านั้น
เส้นเมริเดียนที่ 132
เส้นเมริเดียนที่ 132 อาจหมายถึง:
เส้นเมริเดียนที่ 133
เส้นเมริเดียนที่ 133 อาจหมายถึง:
เส้นเมริเดียนที่ 134
เส้นเมริเดียนที่ 134 อาจหมายถึง:
พิงก์บลอสซัม
พิงก์บลอสซัม เป็นมินิอัลบัมที่สี่ของวงเอพิงก์ ซึ่งปล่อยออกมาวันที่ 31 มีนาคม พ.ศ. 2557 โดยมีเพลงไตเติลชื่อ "มิสเตอร์ชวู" เป็นเพลงโปรโมตของมินิอัลบัมนี้
มิวสิควีดิโอ
มิวสิควีดิโอเต็มของเพลง "มิสเตอร์ชวู" ได้ถูกปล่อยออกมาวันที่ 31 มีนาคม พ.ศ. 2557
คนอึดต้องกลับมาอึด 2
คนอึดต้องกลับมาอึด 2 (RED 2) เป็นภาพยนตร์โลดโผน/ตลกอเมริกันปี ค.ศ. 2013 และเป็นภาพยนตร์ต่อจาก คนอึดต้องกลับมาอึด ในปี ค.ศ. 2010 กำกับโดยดีน พาริซอต โดยอิงจากหนังสือการ์ตูนเรื่อง RED นำแสดงโดยบรูซ วิลลิส, จอห์น มัลโควิช, แมรี-หลุยส์ พาร์เกอร์, แคเธอรีน ซีตา-โจนส์, อี บย็อง-ฮ็อน, แอนโทนี ฮ็อปกินส์และเฮเลน เมียร์เรน ออกฉายในโรงภาพยนตร์สหรัฐเมื่อวันที่ 19 กรกฎาคม ค.ศ. 2013 และฉายในโรงภาพยนตร์ไทยเมื่อวันที่ 18 กรกฎาคม ค.ศ. 2013
เรื่องย่อ
3 ปีหลังจากเหตุการณ์ในภาคแรก แฟรงก์ โมเสสพยายามกลับไปใช้ชีวิตตามปกติกับซาราห์ รอสส์ แฟนสาว แฟรงก์พบกับมาร์วิน บ็อกส์ เพื่อนเก่าซึ่งบอกเขาว่าตอนนี้มีคนกำลังจับตาดูอยู่แต่แฟรงก์ไม่เชื่อ หลังพบกันครั้งที่สอง รถของมาร์วินถูกระเบิด ถึงแม้ว่าแฟรงก์จะไม่เชื่อว่ามาร์วินตาย แต่เขากับซาราห์ก็ไปร่วมงานศพของมาร์วิน หลังงานศพ แฟรงก์พบว่ามีเจ้าหน้าที่ต้องการพาตัวเขาไปสอบสวน ระหว่างการสอบสวน มีหน่วยปฏิบัติการพิเศษนำโดยแจ็ก ฮอร์ตันบุกเข้ามาในห้องสอบสวนและฆ่าทุกคนยกเว้นแฟรงก์ ฮอร์ตันขู่แฟรงก์ว่าจะทรมานซาราห์หากเขาไม่ยอมบอกข้อมูล แฟรงก์หนีไปได้และฆ่าหน่วยปฏิบัติการพิเศษหลายคน ก่อนที่มาร์วินซึ่งแกล้งตายจะมาช่วย โดยมีซาราห์มาด้วย
พระเจ้าฟา
พระเจ้าฟา เป็นกษัตริย์จีนรัชกาลที่ 16 แห่งราชวงศ์เซี่ย เป็นพระราชโอรสของพระเจ้าเกา ทรงครองราชย์ระหว่าง 1747 ปีก่อนคริสตกาล	 - 1728 ปีก่อนคริสตกาล รวมปีรัชกาลได้ 11 ปี ในปี 1728 ปีก่อนคริสตกาล พระองค์สวรรคต พระราชโอรสของพระองค์ พระเจ้าเจี่ยขึ้นสืบราชวงศ์
คนอึดต้องกลับมาอึด 2
เรื่องย่อ
มาร์วินบอกแฟรงก์ว่าตอนนี้ทั้งคู่ถูกหมายหัวเพราะมีส่วนเกี่ยวข้องกับปฏิบัติการไนท์เชด ซึ่งเป็นปฏิบัติการลับที่มีเป้าหมายระเบิดสหภาพโซเวียตสมัยสงครามเย็น ด้านฮอร์ตันแจ้งต่อสาธารณชนว่าแฟรงก์และพวกเป็นผู้ก่อการร้ายและต้องถูกกำจัด วิกตอเรียโทรหาแฟรงก์เพื่อบอกว่า MI6 จ้างเธอมาฆ่าแฟรงก์ ด้านฮอร์ตันจ้างฮาน นักฆ่ารับจ้างมือหนึ่งที่มีความแค้นกับแฟรงก์ให้มาทำงาน
พระเจ้าฟา
ในรัชสมัยของพระองค์เกิดแผ่นดินไหวขึ้นในอาณาจักร
คนอึดต้องกลับมาอึด 2
เรื่องย่อ
แฟรงก์ มาร์วินและซาราห์ขโมยเครื่องบินของฮานและบินที่ไปที่ปารีสเพื่อหาตัวชายที่มีฉายาว่า "เจ้ากบ" เมื่อไปถึงปารีส ทั้งหมดพบกับแคทยา สายลับรัสเซียและอดีตคนรักของแฟรงก์ เธอบอกว่ากำลังสืบเรื่องไนท์เชดเหมือนกันและขอร่วมล่าตัวเจ้ากบ แต่เจ้ากบไหวตัวทันและพยายามหลบหนี แต่แฟรงก์และแคทยาจับตัวเขาไว้ได้ ซาราห์ล่อลวงเจ้ากบจนเขายอมมอบกุญแจไขกล่องนิรภัย ต่อมาแคทยาวางยาแฟรงก์และขโมยกุญแจไป แต่มาร์วินบอกว่านั่นเป็นกุญแจปลอม ของจริงยังอยู่กับเขา แฟรงก์ มาร์วินและซาราห์พบว่าในกล่องนิรภัยมีเอกสารที่ชี้ไปถึงดร. เอ็ดเวิร์ด เบลีย์ นักฟิสิกส์สติเฟื่องผู้สร้างระเบิดไนท์เชด ทั้งหมดพบว่าเบลีย์ยังมีชีวิตอยู่และถูกคุมขังอยู่ในคุกลับสำหรับผู้ป่วยจิตเวชในลอนดอน ระหว่างทางไปลอนดอน ทั้งหมดพบกับวิกตอเรียซึ่งช่วยจัดฉากการตายให้ทุกคน แฟรงก์ วิกตอเรีย มาร์วินและซาราห์ลอบเข้าไปในคุกลับและพาตัวเบลีย์ออกมา เบลีย์บอกว่าระเบิดยังอยู่ในมอสโก ทั้งหมดจึงไปที่มอสโก ส่วนวิกตอเรียถูก MI6 จับตัว